**Препис – извлечение!**

Р Е Ш Е Н И Е № 139

25.09.2020 г.

/ Протокол № 11 /

**ОТНОСНО:** Предложение с вносител Кмета на Община Гурково с вх. № ОС – 187 / 14.09.2020 г. – одобряване на прогнозния проектобюджет за 2021 година и актуализираната бюджетна прогноза за 2022 и 2023 година на Община Гурково

**МОТИВИ:** Съгласно Решение № 64 на Министерски съвет от 31 януари 2020 г. за бюджетната процедура за 2021 г. (изменено с РМС № 273 от 23 април 2020 г. и изменено и допълнено с РМС № 447 от 3 юли 2020 г.), Министерство на финансите с БЮ № 4 от 01.09.2020 година дава указания за подготовка и представяне на проектобюджетите на първостепенните разпоредителс бюджет за 2021 година и на актуализираната бюджетна прогноза за периода 2022-2023 г. – втори етап.

В съответствие с изискванията на чл. 83 от Закона за публичните финанси и чл. 27 от Наредбата, кмета на общината разработва бюджетната прогноза със съдействието на кметовете на кметства и кметските наместници, в съответствие с указанията дадени от Министерството на финансите и допусканията за развитието на общината в съответствие с общинския план за развитие.

Бюджетната прогноза е разработена в съответствие с чл. 45 от Закона за публичните финанси и чл. 28, ал. 1 от Наредба за условията и реда за съставяне на бюджетна прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково.

Кметовете на общините разработват бюджетни прогнози в частта за местните дейности.

Бюджетната прогноза за 2021-2023 година е разработена на база на размера на собствените приходи постъпили по бюджета за последните три години, както и трансферите за местните дейности и целевата субсидия за капиталови разходи разчетени по бюджета на общината със Закона за държавния бюджет на Република България за 2020 година.

Представената на Вашето внимание бюджетна прогноза е разработена в съответствие с поставените цели на Бюджет 2020 г., а именно:

- по отношение на приходната част на бюджета е насочена преди всичко към подобряване събираемостта на вземанията на общината.

- по отношение на разходната част на бюджета, политиката е насочена към ефективното и оптимално разпределение на финансовите ресурси, така че с ограничените финансови средства да се осигури издръжката на финансираните от бюджета дейности, да се изпълнят заложените в инвестиционната програма обекти, и с по-малко средства да се извърши по-голям обем работа.

**Планиране на собственни приходи**: Собствените приходи са планирани на база на реалистична оценка и анализ на събираемостта им за няколко предходни години. В приходната част на прогнозата са включените приходите от местните данъци, в границите утвърдени с Наредбата за определяне размера на местните данъци на територията на община Гурково, таксите приети с Наредбата за определяне и администриране на местните такси и цените на услугите, услуги и права предоставени от общината, приходите от разпореждане с общинската собственост, глоби и имуществени санкции и други приходи.

**Трансфери**: Предназначението на трансферите за местна дейност е да обезпечат една част от разходите за местна дейност. Съгласно указанието на Министерство на финансите, трансферите за местна дейност и целевата субсидия за капиталови разходи за периода 2021-2023 г. са разчетени на база одобрените размери със Закона за държавния бюджет на Република България за 2020 година.

**Продажба да нефинансови активи**: Не са планирани такива средства. Този вид приход е с непостоянен характер. След приемане програмата за разпореждане на имоти общинска собственост и реални имоти за разпореждане, средствата, които ще се реализират чрез продажба ще намерят отражение при планиране на бюджет 2021 г.

**Разходи:** Разходите са прогнозирани, като е взето под внимание въздействието на натуралните и стойностни показатели, като са изключени еднократните разходи предвидени в бюджет 2020 г. Разходите по бюджетната прогноза са ограничени до размера на реалистична оценка за собствените приходи и бюджетните взаимоотношения с централния бюджет, като са съобразени с тенденциите в разходи от предходните години и не е допуснато планиране на разходи, срещу които няма обезпечени очаквани постъпления.

Числеността на персонала се предвижда съобразно приетите бройки с решение на Общински съвет в бюджета на общината за 2020 г. Предвидените средства за работна заплата са на база 2020 година, размера на осигурителните вноски също е на база 2020 г. Разходите за издръжка са заложени също на база на разходите за 2020 година. Съществува възможност за поетапно включване в прогнозата на предложения от местната общност и/или второстепенните разпоредители с бюджет, същите ще бъдат отразени при следваща актуализация.

**Няма намерения за поемане на дълг.**

**Капиталови разходи**: Прогнозата за капиталовите разходи на Община Гурково за периода 2021-2023 г. е на база бюджетните разходи приети за 2020 г.

Целевата субсидия за капиталови разходи за 2020 г. е в размер на 232 500 лв., не се предвижда промяна на същата /по указания на МФ/.

В прогнозата 2021-2023 г. съгласно указанията не са планирани разходи за дофинансиране на делегираните от държавата дейности.

Едновременно с приемането на бюджетната прогноза трябва да се приемат и прогнозните разчети на сметките за средства от Европейския съюз.

Разработването на средносрочната бюджетна прогноза на разходите за местните дейности е изготвена по функции и групи при уточнени натурални и стойностни показатели, в бюджета за предходната година, настъпилите до момента промени в нормативната уредба, засягащи местните дейности на Общината, приетата от Общински съвет стратегия, общинският план за развитие, фискални правила и ограничения със ЗПФ, предвиждащо съфинансиране със средствата от Европейския съюз.

Приложенията към предложението са утвърдени образци на Министерството на финансите.

На основание чл. 21, ал. 1, т. 12 и ал. 2 от Закона за местното самоуправление и местната администрация, чл. 83, ал. 2 от Закона за публичните финанси и чл. 28, ал. 2 от Наредбата за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково, Общински съвет – Гурково

Р Е Ш И:

Одобрява както следва:

1. Прогноза за периода 2021-2023 година на постъпленията от местни приходи и

на разходите за местни дейности на Община Гурково.

2. Приложение 1а - Прогноза за показателите поети ангажименти и за задължения за разходи за периода 2021-2023 година.

3. Приложение № 6г – Прогноза за общински дълг (вкл. и намеренията за нов) и разходите за лихви по него за периода 2021-2023 година на община Гурково.

4. Индикативен разчет на сметките за средствата от европейския съюз на Община Гурково 2021-2023 г.

Участвали в поименно гласуване 13 общ. съветници, гласували „**за**” – 13 , „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 140

25.09.2020 г.

/ Протокол № 11 /

**ОТНОСНО:** Предложение с вносител Кмета на Община Гурково с вх. № ОС – 189 / 16.09.2020 г. – освобождаване и изразходване на средства по чл.64 от Закона за управление на отпадъците (ЗУО).

**МОТИВИ:** Във връзка с изтичането на стария програмен период, който е със срок до 2020 г. и започването на нов програмен период от 2021 г. е необходимо изготвянето на нови стратегически документи на местно ниво в областта на опазване на околната среда и управление на отпадъците, както и в изпълнение на задълженията си по чл.52, ал.1 от Закона за управление на отпадъците кмета на общината разработва и изпълнява Програма за управление на отпадъците. Програмата следва условията, изискванията и сроковете на плановете и стратегическите документи в областта на управлението на отпадъците изготвени на национално ниво, т.е. **Националния план за управление на отпадъците в Република България за периода 2021–2028 г. и Стратегията и плана за действие за преход към кръгова икономика на Република България, за периода 2021–2027 г.** Кръговата икономика предполага намаляването на отпадъците до минимум, както и повторното използване, поправката и рециклирането на материали и продукти. Преминаването към една по-силна кръгова икономика ще спомогне за опазването на околната среда, ще увеличи сигурността на доставките на суровини, ще подпомогне конкуренцията, развитието и растежа, както и ще създаде работни места.

Програмите за управление на отпадъци съобразени с новия програмен период 2021-2028 следва да отразят, основните цели в постигане на по устойчиво управление на отпадъците:

По-конкретно новите правила за отпадъците предвиждат:

**Цели за рециклиране на битови отпадъци:**

|  |  |  |
| --- | --- | --- |
| **До 2025 г.** | **До 2030 г.** | **До 2035 г.** |
| 55 % | 60 % | 65 % |

Освен това по-доброто наблюдение на реалния напредък към изграждането на кръгова икономика ще бъде подпомогнато чрез по-строги правила за изчисляването на равнищата на рециклиране.

**Нови цели за рециклирането на отпадъци от опаковки:**

|  |  |  |
| --- | --- | --- |
|  | **До 2025 г.** | **До 2030 г.** |
| Всички опаковки | 65 % | 70 % |
| Пластмаси | 50 % | 55 % |
| Дърво | 25 % | 30 % |
| Черни метали | 70 % | 80 % |
| Алуминий | 50 % | 60 % |
| Стъкло | 70 % | 75 % |
| Хартия и картон | 75 % | 85 % |

**Разделно събиране**

Нови правила за разделно събиране, основаващи се на съществуващото задължение за разделно събиране за хартия и картон, стъкло, метали и пластмаса, ще повишат качеството на вторичните суровини и тяхното използване: **опасните битови отпадъци ще трябва да се събират разделно от 2022 г., биологичните отпадъци от 2023 г., а текстилните от 2025 г.**

**Постепенно премахване на депонирането на отпадъци**

Депонирането на отпадъци няма смисъл в условията на кръгова икономика и може да доведе до замърсяване на водата, почвата и въздуха. До 2035 г. количеството на депонираните битови отпадъци трябва да бъде намалено до 10 % или по-малко от общото количество възникнали битови отпадъци.

**Стимули**

Новото законодателство предвижда засилено използване на ефективни икономически инструменти и други мерки в подкрепа на йерархията на отпадъците. В този преход важна роля се отрежда на производителите, които трябва да поемат отговорността за своите продукти, когато последните се превърнат в отпадъци. Новите изисквания по отношение на схемите за разширена отговорност на производителя ще доведат до подобряване на тяхното функциониране и управление. В допълнение трябва да бъдат установени задължителни схеми за разширена отговорност на производителя за всички опаковки от 2024 г.

**Превенция**

Новото законодателство ще постави особен акцент върху предотвратяването на възникването на отпадъци и ще въведе важни цели за хранителните отпадъци в ЕС и за спирането на замърсяването на морските басейни, за да се подпомогне постигането на целите на ООН за устойчиво развитие в тези области.

Новият момент в областта на управление на отпадъците е концепцията за кръгова икономика. Този модел разчита на големи количества евтини и достъпни материали и източници на енергия. Кръговата икономика е модел, насочен към [удължаване на жизнения цикъл на продуктите](http://www.europarl.europa.eu/RegData/etudes/BRIE/2016/573899/EPRS_BRI%282016%29573899_EN.pdf). На практика това означава възможно най-дълго споделяне, заемане, повторно използване, поправка и рециклиране на съществуващи материали и продукти. Когато един продукт достигне края на живота си, материалите, от които той е съставен, продължават да се ползват по друг начин. Това се прави отново и отново и така се намалява до минимум изхвърлянето на отпадъци.

Във връзка с изтичане срока на стария програмен период и във връзка със започване на нов програмен период 2021-2028 г. в областта на управление на отпадъци и необходимостта от изготвянето на нови стратегически документи, общината има сключен договор с фирма „ТЕМПЕКО” ЕООД за изготвяне на Общинска програма за управление на отпадъците 2021-2027 г. на стойност 18500 лв. без ДДС.

Тъй като общината няма финансов ресурс ще използва част от внесените обезпечения по чл.64 от Закона за управление на отпадъците (ЗУО), налични по сметка за чужди средства на РИОСВ – Стара Загора

За да се усвоят и изразходват горепосочените средства е необходимо да се подаде заявление до РИОСВ – Стара Загора, придружено от решение на Общински съвет Гурково за разпореждане с наличните отчисления по чл.64 от ЗУО в размер до 22 200 лв.

На основание чл.21, ал. 1, т. 23 и ал.2 от ЗМСМА, във връзка с чл.24 ал.1 т.7 от Наредба №7 от 19.12.2013 год. за реда и начина за изчисляване и определяне размера на обезпеченията и отчисленията, изисквани при депониране на отпадъци на МОСВ и във връзка с гореизложеното, Общински съвет - Гурково

Р Е Ш И:

1. Дава съгласие Община Гурково да използва натрупаните средства от отчисленията по чл.64 от Закона за управление на отпадъците в размер до 22200 (двадесет и две хиляди и двеста) лв. за изготвяне на Общинска програма за управление на отпадъците 2021-2027 г.

2. Дава съгласие Кмета на Община Гурково да подаде пред РИОСВ – Стара Загора заявление с необходимите към него приложения и да поиска изразходването на финансовите средства в размер до 22200 (двадесет и две хиляди и двеста) лв., събрани по сметката за чужди средства на РИОСВ – Стара Загора от отчисления по чл.64 от ЗУО за количествата депонирани отпадъци на Общинското депо за твърди битови отпадъци – Гурково, с които да се заплати изготвената Общинска програма за управление на отпадъците 2021-2027 г.

Участвали в поименно гласуване 13 общ. съветници, гласували „**за**” – 13 , „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 141

25.09.2020 г.

/ Протокол № 11 /

**ОТНОСНО:** Предложение с вносител Председателя на ОбС - Гурково с вх. № ОС – 182 / 10.09.2020 г. – създаване на постоянни комисии към Общински съвет-Гурково, определяне броя на членовете им и обема на въпросите и проблемите, които ще бъдат разглеждани от съответните комисии за даване на становища.

**МОТИВИ:** С решение № 121/ 30.07.2020 г. на ОбС – Гурково бе приет Правилник за организацията и дейността на ОбС - Гурково, неговите комисии и взаимодействието му с общинската администрация /ПОДОбС/. Правилникът влезе в сила от 19.08 2020 г.

Съгласно разпоредбите в глава ІV, раздел І от него, постоянните комисии се състоят от нечетен брой членове от 3 до 7 общински съветници, като числеността се определя съобразно предмета на дейността на комисията, като правилата за избор са описани подробно в ПОДОбС. Съгласно разпоредбата на чл. 37 от ПОДОбС „Общинския съвет създава постоянни комисии с отделно решение, като с него се определя броя,наименованието им и предмета на дейност на всяка от тях“. В тази връзка предлагам за разглеждане настоящото предложение. Преди да бъде изготвено, съм направил кратък анализ на съществуващата практика в работата на предишните мандати на Общински съвет – Гурково и създаваните постоянни комисии към него, както и досегашната им дейност при настоящия състав на съвета в условията на досега действащия правилник. Отделно съм провел разговори и обсъждане с всички колеги общински съветници по отношения виждането им за броя на комисиите, техния състав, за групирането на въпросите, които ще се обсъждат в отделните комисии. На база на този анализ, стигнах до извода, че е необходимо да се запази досегашния брой на постоянните комисии, подпомагащи работата на Общински съвет - Гурково. Предложението ми е в зависимост от въпросите, които ще се разглеждат в комисиите, натовареността и времето необходимо за вземане на информирано и целесъобразно решение от страна на общинските съветници, броят на членовете на постоянните комисии да бъде променен. Предложението ми за запазване броя на постоянните комисии е съобразено с броя на общинските съветници по отношение на равномерна натовареност и участие в решаването на поставените проблеми, свързани с дейностите определени в основния закон - Закона за местното самоуправление и местната администрация/ ЗМСМА/ и в другите нормативни актове. От тези мотиви основно съм се ръководил, за да изготвя и предложа настоящия проект за решение:

На основание чл.21 ал.1 т.1, вр. с ал.2 от ЗМСМА и във вр. чл.37 от Правилника за организацията и дейността на ОбС - Гурково, неговите комисии и взаимодействието му с общинската администрация, Общински съвет - Гурково

Р Е Ш И:

**І.** Към Общински съвет - Гурково се създават 4 /четири/ броя постоянни комисии, с наименование, брой на членовете и предмет на дейност, както следва:

1. Първа постоянна комисия с наименование:

Комисия по бюджет, финанси, икономика, местно самоуправление и

международно

сътрудничество.

Комисията се състои от 7 /седем/ члена.

Предмет на дейност. Подпомага Общинският съвет при подготовката и вземането на решение, техния контрол основно по въпроси и задачи свързани с:

**-** бюджет на общината, контрол по изпълнението му, определяне размера на местните данъци и такси, ползването на банкови кредити, предоставяне на заеми, емитиране на облигации;

- структура и численост на общинската администрация и размера на средствата за работната заплата на персонала ú по предложение на кмета на Общината;

- създаване на общински предприятия и търговски дружества с общинско участие;

- участие на общината в европейски,национални и други донорски програми и проекти;

- развитие на икономиката, търговия, услуги и трудовата заетост на общинско ниво;

- стратегии,прогнози, програми и планове за интегрирано развитие;

- регионална политика, международно сътрудничество, административно териториални промени;

- осъществява и други функции, възложени ú от ЗМСМА, Правилника за организацията и дейността на ОбС - Гурково, неговите комисии и взаимодействието с му общинската администрация и от председателя на Общинския съвет.

1. Втора постоянна комисия с наименование:

Комисия по устройство на територията, инфраструктура, обществен ред и нормативната уредба.

Комисията се състои от 7/седем/ члена.

Предмет на дейност: Подпомага Общинският съвет при подготовката и вземането на решение, техния контрол основно по въпроси и задачи свързани с:

- териториалното и селищното устройство,

- благоустрояване, комунални дейности, инфраструктура, строителство,транспорт, съобщения, защита от бедствия;

- взаимодействие с органите на МВР и другите държавни органи по проблемите със сигурността и спокойствието на гражданите,опазването на селскостопанското имущество,разпространението на наркотичните вещества,провеждането на масовите мероприятия;

- проблемите свързани с действащата правна уредба на общината, издадените и приети от общинския съвет и кмета нормативни актове и заповеди и осъществяването на контрол по прилагането им ;

- предложения, жалби и сигнали на граждани;

- осъществява и други функции, възложени ú от ЗМСМА, Правилника за организацията и дейността на ОбС - Гурково, неговите комисии и взаимодействието с му общинската администрация и от председателя на Общинския съвет.

1. Трета постоянна комисия с наименование:

Комисия по образование, култура,социална политика, младежки дейности,

взаимодействие с гражданското общество и НПО.

Състои се от 5/пет/ члена.

Предмет на дейност: Подпомага Общинският съвет при подготовката и вземането на решение, техния контрол основно по въпроси и задачи свързани с:

- предучилищна педагогика, подкрепа на личностното развитие, детски градини, училища;

- младежки дейности, културни институции, състояние на културно-историческите обекти, музеи, музейни сбирки,паметници;

- социални дейности,социално подпомагане,етнически и интеграционни въпроси;

- работа с НПО;

- осъществява и други функции, възложени ú от ЗМСМА, Правилника за организацията и дейността на ОбС - Гурково, неговите комисии и взаимодействието с му общинската администрация и от председателя на Общинския съвет.

**4.** Четвърта постоянна комисия с наименование:

Комисия по управление на общинската собственост, екология, земеделие, здравеопазване, спорт и туризъм.

Състои се от 5 /пет/ члена.

Предмет на дейност: Подпомага Общинският съвет при подготовката и вземането на решение, техния контрол основно по въпроси и задачи свързани с:

- опазване на околната среда, управление на отпадъците; управление на водните ресурси;

- управлението на земи, мери, пасища и гори от общински поземлен фонд и общински горски фонд;

- придобиване,управление и разпореждане на общинската собственост,

- здравеопазване;

* спорт и придобиване,управление и разпореждане на спортни обекти;
* туризъм;
* осъществява и други функции, възложени ú от ЗМСМА, Правилника за

организацията и дейността на ОбС - Гурково, неговите комисии и взаимодействието с му общинската администрация и от председателя на Общинския съвет.

**ІІ**. Отменя точки І, ІІ, ІІІ и ІV от Решение № 2 от 20.11.2019 г., прието с Протокол № 2 на Общински съвет – Гурково.

**ІІІ.** Отменя т.2 от параграф 4 от Преходните и заключителни разпоредби на Правилника за организацията и дейността на ОбС - Гурково, неговите комисии и взаимодействието с общинската администрация

Участвали в гласуването 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 142

25.09.2020 г.

/ Протокол № 11 /

**ОТНОСНО:** Предложение с вносител Председателя на ОбС – Гурково с вх. № ОС – 183 / 10.09.2020 г. – определяне състав и ръководство на постоянните комисии към Общински съвет – Гурково

**МОТИВИ:** С решение № 121/ 30.07.2020 г. на ОбС – Гурково бе приет Правилник за организацията и дейността на ОбС - Гурково,неговите комисии и взаимодействието му с общинската администрация /ПОДОбС/. Правилникът влезе в сила от 19.08 2020 г.

Прилагането на принципа на пропорционалното представителство на групите съветници и включването им в състава на комисиите да е съобразено с професионалната им квалификация, компетентност, интереси и желание, е израз на демократичния подход и зачитане волята на избирателя и гаранция, че актовете на Общински съвет – Гурково ще бъдат изцяло подчинени на законите на страната.

На основание чл.21, ал.1, т.1 и ал.2, чл.48 от Закона за местното самоуправление и местната администрация, във връзка с чл.36, ал.1 и ал. 4, т.2 от Правилника за организацията и дейността на ОбС - Гурково, неговите комисии и взаимодействието му с общинската администрация, Общински съвет – Гурково

Р Е Ш И:

**І.** Общински съвет Гурково определя следния състав и ръководство на постоянните комисии на Общински съвет:

**1. Първа постоянна комисия**

Комисия по бюджет, финанси, икономика, местно самоуправление и международно сътрудничество.

1. Деница \*\*\*\*\*\*\*\* Костова - председател

2. Стоян \*\*\*\*\*\*\*\* Иванов - секретар

3. Йордан \*\*\*\*\*\*\*\* Митев - член

4. Добринка \*\*\*\*\*\*\*\* Кръстева - член

5. Смаил \*\*\*\*\*\*\*\* Стоев - член

6. Анастас \*\*\*\*\*\*\*\* Черкезов - член

7. Младен \*\*\*\*\*\*\*\* Михнев - член

**2. Втора постоянна комисия**

Комисия по устройство на територията, инфраструктура, обществен ред и нормативната уредба.

1.Атанас \*\*\*\*\*\*\*\* Атанасов - председател

2.Анастас \*\*\*\*\*\*\*\* Черкезов - секретар

3.Стоян \*\*\*\*\*\*\*\* Иванов - член

4.Минчо \*\*\*\*\*\*\*\* Минчев - член

5.Йордан \*\*\*\*\*\*\*\* Митев - член

6.Николай \*\*\*\*\*\*\*\* Мечев - член

7.Веселин \*\*\*\*\*\*\*\* Стоянов - член

**3.Трета постоянна комисия**

Комисия по образование, култура, социална политика, младежки

дейности,взаимодействие с гражданското общество и НПО.

1.Добринка \*\*\*\*\*\*\*\* Кръстева - председател

2.Минчо \*\*\*\*\*\*\*\* Минчев - секретар

3.Веселин \*\*\*\*\*\*\*\* Стоянов - член

4.Галина \*\*\*\*\*\*\*\* Колева - член

5.Младен \*\*\*\*\*\*\*\* Михнев - член

**4.Четвърта постоянна комисия** :

Комисия по управление на общинската собственост, екология, земеделие, здравеопазване, спорт и туризъм.

1.Николай \*\*\*\*\*\*\*\* Мечев - председател

2.Галина \*\*\*\*\*\*\*\* Колева - секретар

3.Атанас \*\*\*\*\*\*\*\* Атанасов - член

4.Смаил \*\*\*\*\*\*\*\* Стоев - член

5.Деница \*\*\*\*\*\*\*\* Костова – член

**ІІ.** Отменя точки І, ІІ, ІІІ и ІV от Решение № 3 от 20.11.2019 г., прието с Протокол № 2 на Общински съвет – Гурково.

Участвали в гласуването 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 143

25.09.2020 г.

/ Протокол № 11 /

**ОТНОСНО:** Предложение с вносител Председателя на ОбС – Гурково с вх. № ОС – 184 / 10.09.2020 г. – създаване на специализиран орган към Общински съвет Гурково - Постоянна комисия за противодействие на корупцията и за предотвратяване и установяване на конфликт на интереси по чл. 72 от Закона за противодействие на корупцията и отнемане на незаконно придобито имущество и определяне на функциите, състава и ръководството на комисията.

**МОТИВИ:** С решение № 121/ 30.07.2020 г. на ОбС – Гурково бе приет Правилник за организацията и дейността на ОбС - Гурково,неговите комисии и взаимодействието му с общинската администрация /ПОДОбС/. Правилникът влезе в сила от 19.08 2020 г.

Налице са законови основания, разписани в Закона за местното самоуправление и местната администрация и Закона за противодействие на корупцията и отнемане на незаконно придобито имущество (ЗПКОНПИ), които налагат вземането на настоящото решение за избор на състав и ръководство на Постояннакомисия за противодействие на корупцията и за предотвратяване и установяване на конфликт на интереси по чл. 72 от ЗПКОНПИ.

На основание чл.21, ал.1, т.1 от Закона за местното самоуправление и местната администрация и чл. 72, ал.2, т. 3, от Закона за противодействие на корупцията и отнемане на незаконно придобито имущество /ЗПКОНПИ/ и § 2, ал. 2 и ал. 5 от ДР на ЗПКОНПИ, Общински съвет - Гурково

Р Е Ш И:

**І.** Общински съвет Гурково създава специализиран орган с наименование: Постоянна комисия за противодействие на корупцията и за предотвратяване и установяване на конфликт на интереси по чл. 72 от ЗПКОНПИ.

1. Комисията се състои от 3 /три/ члена и 2 / двама/ резервни члена.

2. Предмет на дейност:

- Приема декларациите по чл. 35, ал.1 от ЗПКОНПИ на задължените лица в Община Гурково;

- Води публичен  регистър на подадените декларации по т.1 при спазване на изискванията на Закона за защита на личните данни, като по отношение на декларациите за имущество и интереси, публична е само частта за интересите по чл.37, ал.1, т.12 – 14;

- Извършва  проверки, по реда на Наредбата по §2, ал.6 от ДР на ЗПКОНПИ, на подадените от кметовете на кметства в Община Гурково декларации по чл.35, ал.1 от ЗПКОНПИ и приема доклади за резултата от проверките;

- Образува производства за установяване на конфликт на интереси за кметове на кметства в Община Гурково по реда на Наредбата по §2, ал.6 от ДР на ЗПКОНПИ и приема решения с явно гласуване, с мнозинство повече от половината от всички членове на комисията, за установяване или неустановяване на конфликт на интереси или за прекратяване на тези производства;

- Препраща по компетентност на Комисията за противодействие на корупцията и отнемане на незаконно придобитото имущество постъпили в Общински съвет Гурково сигнали на граждани и организации за корупция или за конфликт на интереси на лица, заемащи висша публична длъжност по смисъла на чл.6 от ЗПКОНПИ в Община Гурково;

- При поискване от Комисията за противодействие на корупцията и отнемане на незаконно придобитото имущество изготвя и изпраща необходимата информация и документи  относно общински съветници и кметове в 7-дневен срок от получаване на искането;

- Осъществява и други функции, възложени ú от нормативни актове.

**ІІ.** Общински съвет Гурково определя следния състав и ръководство на Постоянна комисия за противодействие на корупцията и за предотвратяване и установяване на конфликт на интереси по чл. 72 от ЗПКОНПИ :

1.Смаил \*\*\*\*\*\*\*\* Стоев - председател

2.Веселин \*\*\*\*\*\*\*\* Стоянов - член

3.Стоян \*\*\*\*\*\*\*\* Иванов - член

4.Деница \*\*\*\*\*\*\*\* Костова - резервен член

5.Гочо \*\*\*\*\*\*\*\* Гочев – резервен член

**ІІІ.** Отменя т. V от Решение № 2 и Решение № 3 от 20.11.2019 г., приети с Протокол № 2 на Общински съвет – Гурково.

**ІV.** Отменя т.3 от параграф 4 от Преходните и заключителни разпоредби на Правилника за организацията и дейността на ОбС –Гурково, неговите комисии и взаимодействието с общинската администрация.

Участвали в гласуването 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 144

25.09.2020 г.

/ Протокол № 11 /

**ОТНОСНО:** Предложение с вносител Председателя на ОбС – Гурково с вх. № ОС – 185 / 10.09.2020 г. – определяне размера на възнаграждението на общинските съветници от Общински съвет – Гурково за подготовка и участие в  заседание на Общинския съвет, за подготовка и участие в заседание на всяка една постоянна или временна комисия и възнаграждение на общински съветник за участие в специализирани органи.

**МОТИВИ:** Съгласно чл. 34 от ЗМСМА, размера на възнаграждението на общинския съветник се определя с решение на Общинския съвет. След влизането в сила на Правилника за организацията и дейността на ОбС – Гурково, съгласно чл. 22, ал.1 размерът на възнаграждението се определя с отделно решение. Считам, че към момента не съществува необходимост за определяне значително по-голям размер на възнаграждението с оглед обема на работата, която се осъществява от общинските съветници на Общината и заетостта им.

С цел мотивирането на общинските съветници да вземат информирани решения при провеждане на заседанията на Общинския съвет е необходимо да се завишат възнагражденията само за участието в тези заседания. Това е съгласувано с председателите на групите, създадени в ОбС, които дават положително становище по отношение предлаганото увеличение относно размера на възнаграждението.

По отношение на финансовата обосновка, след съгласуване с Дирекция “Административно – правно обслужване, бюджет и финанси“, се установи, че предлаганото минималното увеличение на размера на възнаграждението за участие в заседания на Общински съвет няма да промени общия размер на средствата, предвидени в бюджета на Община Гурково за възнагражденията на общинските съветници.

На основание чл.34, ал.1, ал. 2 и ал.8 и чл. 21, ал.2 от Закона за местното самоуправление и местната администрация, във връзка с чл.22, ал.2 от Правилника за организацията и дейността на Общински съвет - Гурково, неговите комисии и взаимодействието му с общинската администрация, Общински съвет – Гурково

Р Е Ш И:

**І**. Определя възнаграждение на общинския съветник, както следва:

1. за подготовка и участие в  заседание на Общинския съвет в размер на **25 %** от средната брутна работна заплата на общинската администрация за съответния месец;

2. за подготовка и участие в заседание на всяка една постоянна или временна комисия в размер на **15 %** от средната брутна работна заплата на общинската администрация за съответния месец;

**ІІ.** Определя възнаграждение на общински съветник за подготовка и участие в заседание на специализирани органи към Общински съвет – Гурково, чието създаване е предвидено в закон или подзаконов нормативен акт, в размер на **10%** от средната брутна работна заплата на общинската администрация за съответния месец.

**ІІІ**. Общият размер на възнаграждението на общинския съветник в Общински съвет – Гурково, за един месец не може да бъде повече от **70 %** от средната брутна работна заплата на общинската администрация за съответния месец,

**ІV.** Възнаграждението по **т. ІІІ** не включва възнаграждението, което общинския съветник има право да получава за участието си в специализирани органи към Общински съвет – Гурково, чието създаване е предвидено в закон или подзаконов нормативен акт, определено по **т. ІІ**.

**V.** Отменя т.1 от параграф 4 от Преходните и заключителни разпоредби на Правилника за организацията и дейността на ОбС – Гурково, неговите комисии и взаимодействието с общинската администрация

Участвали в поименно гласуване 13 общ. съветници, гласували „**за**” – 13 , „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 145

25.09.2020 г.

/ Протокол № 11 /

**ОТНОСНО:** Предложение с вносител Кмета на Община Гурково с вх. № ОС – 188 / 15.09.2020 г. – утвърждаване на две самостоятелни маломерни паралелки в Средно училище „Христо Смирненски” гр. Гурково, за учебната 2020 / 2021 г.

**МОТИВИ:** Директорът на СУ ”Христо Смирненски” г-н Лальо Лалев е изпратил мотивирано искане до Кмета на община Гурково с изх. №. 1843/ 26.08.2020 г., с молба да бъде разрешено съществуването на две самостоятелни маломерни паралелки - Х-б клас, ХII-а клас през учебната 2020/ 2021 година. Към искането директорът на училището е приложил Становище от г-жа Татяна Димитрова – Началник на РУО – Стара Загора с изх. № РД-16-6440 от 17.07.2020 г. , от което е видно, че може да се допусне изключение от минималния брой на учениците в Х-б клас, и ХІІ-а клас – самостоятелни паралелки, при условие, че са осигурени допълнителни средства за обезпечаване на учебния процес извън определените по единни разходни стандарти за съответната дейност.

Съгласно Наредбата за финансирането на институциите в системата на предучилищното и училищното образование се допускат изключения за съществуването на паралелки в общинските училища под минималния брой ученици с разрешение на финансиращия орган, ако са осигурени допълнително средства за обезпечаване на учебния процес извън определените по стандарти за съответната дейност.

На основание чл. 21 ал.1, т.23 и ал.2 от Закона за местното самоуправление и местната администрация, чл. 282, ал. 24, т. 3 и чл. 294, т. 2 от Закона за предучилищното и училищното образование, чл. 68, ал. 1, т. 2, ал. 2 и ал.8 и чл. 69, ал.3 от Наредба за финансирането на институциите в системата на предучилищното и училищното образование, Общински съвет – Гурково

Р Е Ш И:

1. Дава съгласие по изключение да бъде сформирана маломерна паралелка през

учебната 2020/2021 г. в СУ „Христо Смирненски“ гр. Гурково, а именно:

ХІІ-а клас с 8 / осем / ученика – за дофинансиране 10 ученика.

2. Утвърждава съществуването на следната самостоятелна маломерна паралелка през учебната 2020 / 2021 г. в СУ”Христо Смирненски„ гр. Гурково

* Х-б клас с 17 / седемнадесет / ученика – за дофинансиране 1 ученик.

3. Задължава Кмета на Община Гурково да осигури необходимите средства за дофинансиране на маломерните паралелки в СУ”Христо Смирненски„ гр. Гурково за 2020 г. в съответствие с единния разходен стандарт, приет от Министерски съвет и да планира средства в Проекто - бюджета на Община Гурково за 2021 г. в съответствие с единния разходен стандарт, приет от Министерски съвет, както следва :

- Х-б клас - 1 ученик,

- ХІІ-а клас - 10 ученика.

Участвали в поименно гласуване 13 общ. съветници, гласували „**за**” – 13 , „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 146

25.09.2020 г.

/ Протокол № 11 /

**ОТНОСНО:** Предложение с вносител Кмета на Община Гурково с вх. № ОС – 181 / 10.09.2020 г. – определяне на представител на Община Гурково в Асоциация по ВиК – Стара Загора и определяне на позиция за гласуване на представителя на Община Гурково на извънредното заседание на Общото събрание на Асоциация по ВиК на обособената територия, обслужвана от „ВиК“ЕООД - Стара Загора, насрочено за 01.10.2020 г.

**МОТИВИ:** Областния управител на област Стара Загора в качеството си на Председател на Асоциация по ВиК на обособената територия, обслужвана от „Водоснабдяване и канализация“ ЕООД – Стара Загора свиква извънредно общо събрание, което ще се проведе на 1 октомври 2020 год. от 11,00 часа в Конферентната зала в сградата на Областна администрация Стара Загора. Към поканата е приложен и дневния ред за общото събрание. В съответствие с разпоредбите на чл. 198е, ал. 3 от Закона за водите и чл. 5, ал. 5 от Правилника за организацията и дейността на асоциациите по ВиК, представителят на общината в асоциацията по ВиК е кметът на общината, а при невъзможност той да участва общинският съвет определя друг представител.

В тази връзка и на основание чл. 198е, ал 5 от Закона за водите, чл. 5, ал 6 от Правилника, е необходимо, преди заседанието на Общото събрание, **позицията и мандатът** на представителя на общината по изброените точки от дневния ред, да се съгласуват от общинския съвет.

На основание чл.21,ал.1, т. 23, във връзка с ал.2 от ЗМСМА, чл.198е, ал.3 и ал.5 от Закона за водите, чл.5 ал.5 и 6 от Правилникът за организацията и дейността на Асоциацията по ВиК и писмо № АВиК - РД – 15/13.08.2020 г. от Областния управител на област Стара Загора – г-жа Гергана Микова, в качеството и на председател на Асоциацията по ВиК на обособената територия, обслужвана от „ВиК“ ЕООД – Стара Загора, Общинския съвет – Гурково

Р Е Ш И:

1.Определя зам.-кмета на Община Гурково – Тотка \*\*\*\*\*\*\*\* Петкова за представител на Община Гурково в АВиК – Стара Загора.

2.Възлага на представителят на Община Гурково на извънредното заседание на Общото събрание на Асоциация „ВиК” – Стара Загора на 01.10.2020 г. да гласува по посочения в писмо № АВиК - РД – 15/13.08.2020 г.. от Областния управител на област Стара Загора, в качеството и на председател на Асоциацията по ВиК проект за дневен ред, както следва:

**По т. 1 от дневния ред,**

Приемане на решение за препоръчителния размер на вноската на държавата в бюджета на Асоциация по ВиК на обособената територия, обслужвана от „Водоснабдяване и канализация“ ЕООД - Стара Загора за 2021 г.

Да гласува „ ЗА“

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ. – ПРЕДСЕДАТЕЛ : /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева**

**Препис – извлечение!**

Р Е Ш Е Н И Е № 147

25.09.2020 г.

/ Протокол № 11 /

**ОТНОСНО:** Предложение с вносител Кмета на Община Гурково с вх. № ОС – 190 / 16.09.2020 г. – безвъзмездно предоставяне на силно охрастено и в лошо състояние пасище.

**МОТИВИ:** В общинска администрация Гурково постъпи заявление с вх.№ К-3007/ 14.09.2020 г. от „ТЕДИ 2014“ ЕООД, ЕИК 202377965, със седалище и адрес на управление гр. Гурково, общ. Гурково, обл. Стара Загора, ул. „Стефан Караджа“ № \*\*, управлявано от Георги Георгиев, в което е направено искане за безвъзмездно предоставяне на част от пасище, находящо се в землището на с. Димовци. Заинтересованото лице е регистриран земеделски стопанин, който отглежда 430 бр. овце. Посоченото в заявлението пасище е в лошо състояние обрасло с бурени, храсти и дървета, за което има изготвен протокол от комисия, назначена със Заповед № 421/ 14.09.2020 г. на кмета на община Гурково. Съгласно чл.12, ал.4 от Наредбата за управление, стопанисване и ползване на земите и горите от общинския поземлен фонд – община Гурково, мери и пасища могат да бъдат предоставяни безвъзмездно, със задължение за почистване и подобряване на състоянието им и вкарване в постоянно затревен слой.

На основание чл.21, ал.1, т.8 от Закона за местното самоуправление и местната администрация, чл.24а, ал.6, т.4 от Закона за собствеността и ползването на земеделските земи и във връзка с чл.12, ал.4 от Наредбата за управление, стопанисване и ползване на земите и горите от общинския поземлен фонд - Община Гурково, Общински съвет- Гурково

Р Е Ш И:

1. Дава съгласие да бъдат предоставени за временно и безвъзмездно ползване 150 000 кв. м., находящи се в югозападната част на поземлен имот с идентификатор 21124.44.65, по кадастралната карта и кадастралните регистри на с. Димовци, общ. Гурково целият с площ от 410633 кв.м., с начин на трайно ползване – пасище.

2. Упълномощава кмета на община Гурково да сключи Договор за временно и безвъзмездно предоставяне на площ от 150 000 кв.м., представляващ част от имот с идентификатор 21124.44.65, по кадастралната карта и кадастралните регистри на с. Димовци, общ. Гурково целият с площ от 410633 кв.м., за срок до 30.09.2021 година, с „ТЕДИ 2014“ ЕООД, ЕИК 202377965, със седалище и адрес на управление гр. Гурково, общ. Гурково, обл. Стара Загора, ул. „Стефан Караджа“ №\*\*, управлявано от Георги Георгиев - регистриран земеделски стопанин, като същия поеме задължение за почистване и подобряване на състоянието на пасището и вкарване в постоянно затревен слой.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ. – ПРЕДСЕДАТЕЛ : /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева**

**Препис – извлечение!**

Р Е Ш Е Н И Е № 148

25.09.2020 г.

/ Протокол № 11 /

**ОТНОСНО:** Предложение с вносител Кмета на Община Гурково с вх. № ОС – 192 / 16.09.2020 г. – информация за достигнатите етапи в изпълнението на одобрените проекти и усвояването на финансови средства по Оперативни и Европейски програми към месец септември 2020 г.

**МОТИВИ:** Във връзка с представената Информация за достигнатите етапи в изпълнението на одобрените проекти и усвояването на финансови средства по Оперативни и Европейски програми към месец септември 2020 г.

На основание чл. 21, ал.1, т. 24 и ал.2 от Закона за местното самоуправление и местната администрация, Общински съвет - Гурково

Р Е Ш И:

Приема информация за достигнатите етапи в изпълнението на одобрените проекти и усвояването на финансови средства по Оперативни и Европейски програми към месец септември 2020 г.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ. – ПРЕДСЕДАТЕЛ : /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева**

**Препис – извлечение!**

Р Е Ш Е Н И Е № 149

25.09.2020 г.

/ Протокол № 11 /

**ОТНОСНО:** Предложение с вносител Кмета на Община Гурково с вх. № ОС – 193 / 17.09.2020 г. – подкрепа на „Петиция за реална финансова децентрализация и споделяне на част от приходите от подоходното облагане с общините в България“.

**МОТИВИ:** В Община Гурково постъпи писмо с вх. № К-2945/04.09. 2020 г. от Кмета на Община Елин Пелин с призив за подкрепа на приетата с Решение № 210 от 23.07.2020 г. на Общински съвет – Елин Пелин „Петиция за реална финансова децентрализация и споделяне на част от приходите от подоходното облагане с общините в България“.

На основание чл.21, ал.1, т.23 и ал.2 от Закона за местното самоуправление и местната администрация, във връзка с писмо с вх. № К-2945/04.09. 2020 г. от Кмета на Община Елин Пелин, Общински съвет – Гурково

Р Е Ш И:

1. Подкрепя „Петиция за реална финансова децентрализация и споделяне на част от приходите от подоходното облагане с общините в България“, приета с Решение № 210 от 23.07.2020 г. на Общински съвет – Елин Пелин.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ. – ПРЕДСЕДАТЕЛ : /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева /**